CELEX: 32020D1549
Language: el
Date: 2020-10-22 00:00:00
Title: Εκτελεστική απόφαση (ΕΕ) 2020/1549 της Επιτροπής της 22ας Οκτωβρίου 2020 για την κατάργηση της απόφασης 2004/200/ΕΚ σχετικά με μέτρα κατά της εισόδου και κατά της εξάπλωσης στην Κοινότητα του ιού της μωσαΐκωσης (Pepino mosaic virus) [κοινοποιηθείσα υπό τον αριθμό C(2020) 7139]

26.10.2020   
               
               
                  EL
               
               
                  Επίσημη Εφημερίδα της Ευρωπαϊκής Ένωσης
               
               
                  L 354/7
               
            
         ΕΚΤΕΛΕΣΤΙΚΗ ΑΠΟΦΑΣΗ (ΕΕ) 2020/1549 ΤΗΣ ΕΠΙΤΡΟΠΗΣ
         της 22ας Οκτωβρίου 2020
         για την κατάργηση της απόφασης 2004/200/ΕΚ σχετικά με μέτρα κατά της εισόδου και κατά της εξάπλωσης στην Κοινότητα του ιού της μωσαΐκωσης (Pepino mosaic virus)
         
            
               [κοινοποιηθείσα υπό τον αριθμό C(2020) 7139]
            
         
         Η ΕΥΡΩΠΑΪΚΗ ΕΠΙΤΡΟΠΗ,
         Έχοντας υπόψη τη Συνθήκη για τη λειτουργία της Ευρωπαϊκής Ένωσης,
         Έχοντας υπόψη τον κανονισμό (ΕΕ) 2016/2031 του Ευρωπαϊκού Κοινοβουλίου και του Συμβουλίου, της 26ης Οκτωβρίου 2016, σχετικά με προστατευτικά μέτρα κατά των επιβλαβών για τα φυτά οργανισμών, την τροποποίηση των κανονισμών του Ευρωπαϊκού Κοινοβουλίου και του Συμβουλίου (ΕΕ) αριθ. 228/2013, (ΕΕ) αριθ. 652/2014 και (ΕΕ) αριθ. 1143/2014, και την κατάργηση των οδηγιών του Συμβουλίου 69/464/ΕΟΚ, 74/647/ΕΟΚ, 93/85/ΕΟΚ, 98/57/ΕΚ, 2000/29/ΕΚ, 2006/91/ΕΚ και 2007/33/ΕΚ (1), και ιδίως το άρθρο 30 παράγραφος 1 και το άρθρο 37 παράγραφος 2,
         Εκτιμώντας τα ακόλουθα:
         
                     (1)
                  
                  
                     Η απόφαση 2004/200/ΕΚ της Επιτροπής (2) θεσπίζει μέτρα για την πρόληψη της εισαγωγής και της εξάπλωσης στην Ένωση του ιού της μωσαΐκωσης (Pepino mosaic virus) στους σπόρους τομάτας, Lycopersicon lycopersicum (L.) Karsten ex Farw. Τα μέτρα αυτά δεν εφαρμόζονται στους σπόρους που προορίζονται για τον τελικό καταναλωτή.
                  
               
                     (2)
                  
                  
                     Ο εν λόγω επιβλαβής οργανισμός δεν είχε καταχωριστεί στο παράρτημα I ή II της οδηγίας 2000/29/ΕΚ του Συμβουλίου (3) και υπόκειτο μόνο στις ειδικές απαιτήσεις της απόφασης 2004/200/ΕΚ.
                  
               
                     (3)
                  
                  
                     Ο επιβλαβής οργανισμός, έπειτα από επαναξιολόγηση της φυτοϋγειονομικής κατάστασής του, συμπεριλήφθηκε στον κατάλογο ενωσιακών ρυθμιζόμενων επιβλαβών οργανισμών μη καραντίνας και συγκεκριμένων φυτών προς φύτευση, με τις αντίστοιχες κατηγορίες και κατώτατα όρια για τους σχετικούς σπόρους κηπευτικών, κατάλογος ο οποίος παρατίθεται στο μέρος ΣΤ του παραρτήματος IV του εκτελεστικού κανονισμού (ΕΕ) 2019/2072 της Επιτροπής (4). Ο εν λόγω επιβλαβής οργανισμός έχει επίσης υπαχθεί στα μέτρα που ορίζονται στο μέρος Ε του παραρτήματος V του εν λόγω κανονισμού.
                  
               
                     (4)
                  
                  
                     Ως εκ τούτου, η απόφαση 2004/200/ΕΚ είναι άνευ αντικειμένου και θα πρέπει να καταργηθεί.
                  
               
                     (5)
                  
                  
                     Τα μέτρα που προβλέπονται στην παρούσα απόφαση είναι σύμφωνα με τη γνώμη της μόνιμης επιτροπής φυτών, ζώων, τροφίμων και ζωοτροφών,
                  
               ΕΞΕΔΩΣΕ ΤΗΝ ΠΑΡΟΥΣΑ ΑΠΟΦΑΣΗ:
         
            Άρθρο 1
            Η απόφαση 2004/200/ΕΚ καταργείται.
         
         
            Άρθρο 2
            Η παρούσα απόφαση απευθύνεται στα κράτη μέλη.
         
         
            Βρυξέλλες, 22 Οκτωβρίου 2020.
            
               
                  Για την Επιτροπή
               
               Στέλλα ΚΥΡΙΑΚΙΔΟΥ
               
                  Μέλος της Επιτροπής
               
            
         
         
            (1)  ΕΕ L 317 της 23.11.2016, σ. 4.
         
            (2)  Απόφαση 2004/200/ΕΚ της Επιτροπής, της 27ης Φεβρουαρίου 2004, σχετικά με μέτρα κατά της εισόδου και κατά της εξάπλωσης στην Κοινότητα του ιού της μωσαΐκωσης (Pepino mosaic virus) (ΕΕ L 64 της 2.3.2004, σ. 43).
         
            (3)  Οδηγία 2000/29/ΕΚ του Συμβουλίου, της 8ης Μαΐου 2000, περί μέτρων κατά της εισαγωγής στην Κοινότητα οργανισμών επιβλαβών για τα φυτά ή τα φυτικά προϊόντα και κατά της εξάπλωσής τους στο εσωτερικό της Κοινότητας (ΕΕ L 169 της 10.7.2000, σ. 1).
         
            (4)  Εκτελεστικός κανονισμός (ΕΕ) 2019/2072 της Επιτροπής, της 28ης Νοεμβρίου 2019, για τη θέσπιση ενιαίων όρων για την εφαρμογή του κανονισμού (ΕΕ) 2016/2031 του Ευρωπαϊκού Κοινοβουλίου και του Συμβουλίου, όσον αφορά τα προστατευτικά μέτρα κατά των επιβλαβών για τα φυτά οργανισμών, και για την κατάργηση του κανονισμού (ΕΚ) αριθ. 690/2008 της Επιτροπής και την τροποποίηση του εκτελεστικού κανονισμού (ΕΕ) 2018/2019 της Επιτροπής (ΕΕ L 319 της 10.12.2019, σ. 1).